Apollo 8

Apollo 8 bija NASA Apollo programmas otrais pilotējamais lidojums. Kosmosa kuģis tika palaists 1968. gada decembrī. Tā apkalpe Frenks Bormans, Džeimss Lovels, Viljams Enderss kļuva par pirmajiem cilvēkiem, kas aplidojuši apkārt Mēnesim.

Sākotnēji Apollo 8 lidojumā bija plānots Zemes orbītā izmēģināt mēness moduli. Pēc tam, kad 1968. gada vasarā kļuva skaidrs, ka Mēness modulis būs gatavs ne agrāk kā 1969. gada martā, tika nolemts ar Apollo 8 veikt Mēness aplidojumu bez mēness moduļa. Šādai plāna maiņai iemeslu radīja arī PSRS veiktie bezpilota kosmosa kuģa Zond Mēness aplidojumi ar atgriešanos uz Zemes, kas radīja satraukumu, ka Padomju Savienības kosmonauti varētu pirmie aplidot Mēnesi.

 Apkalpe 
Kosmonauts Amats Lidojums pēc skaitaValsts, organizācija Frenks Bormans ↑↓ Komandieris 2. , NASA Džeimss Lovels ↑↓ Komandmoduļa pilots 3. , NASA Viljams Enderss ↑↓ Mēness moduļa pilots 1. , NASA

Dublējošā apkalpe:
 Nīls Ārmstrongs, komandieris
 Edvins Oldrins, komandmoduļa pilots
 Freds Heizs, mēness moduļa pilots

Sākotnēji Frenks Bormans, Maikls Kolinss un Viljams Enderss bija iekļauti Apollo 9 pamatapkalpē. Šajā lidojumā, līdzīgi kā Apollo 8, bija plānots Zemes orbītā izmēģināt mēness moduli. Pēc tam, kad 1968. gada vasarā kļuva skaidrs, ka mēness modulis būs gatavs ne agrāk kā 1969. gada martā, tika nolemts ar Apollo 8 veikt Mēness aplidojumu bez mēness moduļa. Savukārt, tā kā Apollo 8 Džeimsa Makdivita apkalpe bija daudz laika pavadījusi, trenējoties ar mēness moduli, tika nolemts apmainīt Apollo 8 un Apollo 9 apkalpes vietām. Jūlijā Kolinsam medicīniskās apskates laikā konstatēja kakla diska trūci, un viņa vietā par komandmoduļa pilotu tika iecelts Džeimss Lovels.

Lai gan Viljams Enderss formāli bija mēness moduļa pilots, šajā lidojumā pats mēness modulis netika sūtīts.

 Lidojuma gaita 
—15:47 (2h56m): ieiešana trajektorijā uz Mēnesi
24. decembris 09:59 (2d21h08m): ieiešana Mēnes orbītā (10 apriņķojumi)
25. decembris 06:10 (3d17h19m): ieiešana trajektorijā uz Zemi
27. decembris 15:37 (6d02h46m): ieiešana Zemes atmosfērā
—15:51 (6d03h00m): nosēšanās okeānā.
Apollo 8 tika palaists  12:51:00 UTC ar nesējraķeti Saturn V no Kenedija kosmosa centra starta laukuma LC-39A.
Sākotnēji Apollo 8 tika ievadīts 185 × 100 km orbītā ar slīpumu 32,51°.

15:47 UTC tika veikta raķetes trešās pakāpes S-IVB 318 sekunžu ilga darbināšana, kas komandmoduli ar servisa moduli ievadīja stipri izstieptā Zemes orbītā tā, lai Mēness gravitācija varētu to satvert. Pēc manevra S-IVB atdalījās.
Lidojuma vienpadsmitajā stundā  attālumā no Zemes tika veikts 2,4 sekunžu trajektorijas korekcijas manevrs.
Aptuveni 55 stundas 40 minūtes pēc starta kosmosa kuģis iegāja Mēness gravitācijas ietekmes zonā. 62. lidojuma stundā tika veikts otrais trajektorijas korekcijas manevrs.

24. decembrī 09:59 UTC, 69. stundā pēc starta, kad Apollo 8 bija Mēness otrā pusē, tika veikts Mēness orbītā ieiešanas manevrs. Galvenais dzinējs darbojās 46,5 sekundes, ievadot kosmosa kuģi orbītā ap Mēnesi: 113 × 312 km ar apriņķošanas periodu 2 stundas 10 minūtes.
Pēc diviem apriņķojumiem, 73 stundas 35 minūtes pēc starta tika veikta 9 sekunžu dzinēja iedarbināšana, aposēliju samazinot līdz 113 kilometriem.
10. apriņķojuma laikā, 25. decembrī 06:10 UTC, 89 stundas 19 minūtes pēc starta tika veikts manevrs, lai ieietu trajektorijā uz Zemi. Atpakaļceļā, 105. lidojuma stundā tika veikts korekcijas manevrs.

27. decembrī, 146 stundas 31 minūti pēc starta komandmodulis atdalījās no servisa moduļa; 15:37 UTC tas iegāja Zemes atmosfērā.
15:51 UTC Apollo 8 Klusajā okeānā, 5 km no aviācijas bāzes kuģa USS Yorktown.

 Piezīmes 

 Atsauces 

 Ārējās saites 
 Apollo 8 Press Kit (PDF), NASA, Release No. 68-208, December 15, 1968
 "Apollo 8 Mission Report" (PDF), NASA, MSC-PA-R-69-1, February 1969
 Apollo CSM Encyclopedia Astronautica

Kategorija:Apollo programma